CELEX: 32021D1876
Language: hr
Date: 2021-10-20 00:00:00
Title: Provedbena odluka Komisije (EU) 2021/1876 оd 20. listopada 2021. o emisijama stakleničkih plinova obuhvaćenima Odlukom br. 406/2009/EZ Europskog parlamenta i Vijeća za svaku državu članicu za 2019.

26.10.2021   
               
               
                  HR
               
               
                  Službeni list Europske unije
               
               
                  L 378/12
               
            
         PROVEDBENA ODLUKA KOMISIJE (EU) 2021/1876
         оd 20. listopada 2021.
         o emisijama stakleničkih plinova obuhvaćenima Odlukom br. 406/2009/EZ Europskog parlamenta i Vijeća za svaku državu članicu za 2019.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 525/2013 Europskog parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama na nacionalnoj razini i razini Unije te stavljanju izvan snage Odluke br. 280/2004/EZ (1), a posebno njezin članak 19. stavak 6.,
         budući da:
         
                     (1)
                  
                  
                     U Odluci br. 406/2009/EZ Europskog parlamenta i Vijeća (2) utvrđeni su godišnje emisijske kvote za svaku državu članicu za svaku godinu u razdoblju od 2013. do 2020. i mehanizam za godišnje ocjenjivanje usklađenosti s tim ograničenjima. Godišnje emisijske kvote država članica izražene u tonama ekvivalenta CO2 navedene su u Odluci Komisije 2013/162/EU (3). Prilagodbe godišnjih emisijskih kvota za svaku državu članicu navedene su u Provedbenoj odluci Komisije 2013/634/EU (4).
                  
               
                     (2)
                  
                  
                     U članku 19. Uredbe (EU) br. 525/2013 utvrđen je postupak za pregled inventara emisija stakleničkih plinova država članica radi ocjenjivanja usklađenosti s Odlukom br. 406/2009/EZ. Godišnji pregled iz članka 19. stavka 2. Uredbe (EU) br. 525/2013 izvršen je na temelju podataka o emisijama za 2019. koji su Komisiji dostavljeni u ožujku 2021. u skladu s postupcima utvrđenima u poglavlju III. Provedbene uredbe Komisije (EU) br. 749/2014 (5) i Prilogu XVI. toj uredbi.
                  
               
                     (3)
                  
                  
                     Pri utvrđivanju ukupne količine emisija stakleničkih plinova obuhvaćenih Odlukom br. 406/2009/EZ za svaku državu članicu za 2019. trebali bi se uzeti u obzir tehnički ispravci i revidirane procjene izračunane tijekom godišnjeg pregleda kako su dostavljene u završnim izvješćima o pregledu sastavljenima u skladu s člankom 35. stavkom 2. Provedbene uredbe (EU) br. 749/2014.
                  
               
                     (4)
                  
                  
                     Ova bi Odluka trebala stupiti na snagu na dan objave kako bi se uskladila s odredbama članka 19. stavka 7. Uredbe (EU) br. 525/2013, kojim je propisano da je dan objave ove Odluke prvi dan četveromjesečnog razdoblja u kojemu je državama članicama dopuštena upotreba mehanizama fleksibilnosti u skladu s Odlukom br. 406/2009/EZ,
                  
               DONIJELA JE OVU ODLUKU:
         
            Članak 1.
            Ukupna količina emisija stakleničkih plinova obuhvaćenih Odlukom br. 406/2009/EZ za svaku državu članicu za 2019. koja proizlazi iz inventarskih podataka ispravljenih nakon dovršetka godišnjeg pregleda iz članka 19. stavka 2. Uredbe (EU) br. 525/2013 utvrđena je u Prilogu ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 20. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 165, 18.6.2013., str. 13.
         
         
            (2)  Odluka br. 406/2009/EZ Europskog parlamenta i Vijeća od 23. travnja 2009. o naporima koje poduzimaju države članice radi smanjenja emisija stakleničkih plinova s ciljem ostvarenja ciljeva Zajednice vezanih za smanjenje emisija stakleničkih plinova do 2020. godine (SL L 140, 5.6.2009., str. 136.).
         
            (3)  Odluka Komisije 2013/162/EU od 26. ožujka 2013. o utvrđivanju godišnjih emisijskih jedinica za razdoblje od 2013. do 2020. u skladu s Odlukom br. 406/2009/EZ Europskog parlamenta i Vijeća (SL L 90, 28.3.2013., str. 106.).
         
            (4)  Provedbena odluka Komisije 2013/634/EU od 31. listopada 2013. o prilagodbama godišnjih emisijskih kvota država članica za razdoblje 2013. – 2020. u skladu s Odlukom 406/2009/EZ Europskog parlamenta i Vijeća (SL L 292, 1.11.2013., str. 19.).
         
            (5)  Provedbena uredba Komisije (EU) br. 749/2014 od 30. lipnja 2014. o strukturi, formatu, postupcima podnošenja i pregledu informacija koje države članice dostavljaju u skladu s Uredbom (EU) br. 525/2013 Europskog parlamenta i Vijeća (SL L 203, 11.7.2014., str. 23.).
      
      
         
            PRILOG
            
                        Država članica
                     
                     
                        Emisije stakleničkih plinova obuhvaćene Odlukom br. 406/2009/EZ za 2019.
                        (u tonama ekvivalenta ugljikova dioksida)
                     
                  
                        Belgija
                     
                     
                        72 013 554 
                     
                  
                        Bugarska
                     
                     
                        25 814 515 
                     
                  
                        Češka
                     
                     
                        60 543 276 
                     
                  
                        Danska
                     
                     
                        32 050 593 
                     
                  
                        Njemačka
                     
                     
                        444 262 722 
                     
                  
                        Estonija
                     
                     
                        6 208 760 
                     
                  
                        Irska
                     
                     
                        45 579 575 
                     
                  
                        Grčka
                     
                     
                        44 744 947 
                     
                  
                        Španjolska
                     
                     
                        201 878 747 
                     
                  
                        Francuska
                     
                     
                        336 358 317 
                     
                  
                        Hrvatska
                     
                     
                        16 058 241 
                     
                  
                        Italija
                     
                     
                        274 938 773 
                     
                  
                        Cipar
                     
                     
                        4 377 563 
                     
                  
                        Latvija
                     
                     
                        8 650 111 
                     
                  
                        Litva
                     
                     
                        14 298 998 
                     
                  
                        Luksemburg
                     
                     
                        9 239 043 
                     
                  
                        Mađarska
                     
                     
                        44 894 942 
                     
                  
                        Malta
                     
                     
                        1 427 261 
                     
                  
                        Nizozemska
                     
                     
                        97 096 843 
                     
                  
                        Austrija
                     
                     
                        50 218 754 
                     
                  
                        Poljska
                     
                     
                        209 084 930 
                     
                  
                        Portugal
                     
                     
                        41 527 062 
                     
                  
                        Rumunjska
                     
                     
                        75 211 340 
                     
                  
                        Slovenija
                     
                     
                        10 809 900 
                     
                  
                        Slovačka
                     
                     
                        20 087 964 
                     
                  
                        Finska
                     
                     
                        29 643 287 
                     
                  
                        Švedska
                     
                     
                        31 679 703 
                     
                  
                        Ujedinjena Kraljevina
                     
                     
                        329 100 245